b'\n_START_ARTICLE_\nTunesteinen\n_START_PARAGRAPH_\nTunesteinen er en runestein som opprinnelig stod p\xc3\xa5 Tune kirkeg\xc3\xa5rd i \xc3\x98stfold. Den er f\xc3\xb8rst omtalt i 1627, da den ble funnet innmurt i kirkeg\xc3\xa5rdsmuren ved Tune kirke. I 1857 ble den flyttet til Universitetets Oldsaksamling i Oslo. P\xc3\xa5 steinen st\xc3\xa5r en av de lengste kjente norske runeinnskriftene. Innskriften er i klassisk urnordisk spr\xc3\xa5k. Den er hugget en gang i perioden 200-450 e.Kr.'